pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงมหาดไทยสั่งการทุกจังหวัด เดินหน้าขับเคลื่อน 6 มาตรการพัฒนา “ตลาดประชารัฐ” ระยะต่อไป
วันศุกร์ที่ 2 มีนาคม 2561
ปลัดกระทรวงมหาดไทยสั่งการทุกจังหวัด เดินหน้าขับเคลื่อน 6 มาตรการพัฒนา “ตลาดประชารัฐ” ระยะต่อไป
ปลัดกระทรวงมหาดไทยสั่งการทุกจังหวัด เดินหน้าขับเคลื่อน 6 มาตรการพัฒนา “ตลาดประชารัฐ” ระยะต่อไป
วันนี้ (2 มี.ค.61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทยได้บูรณาการร่วมกับหน่วยงานที่เกี่ยวข้องดําเนินโครงการตลาดประชารัฐ ทั้ง 10 ประเภท และได้ดําเนินการกําหนดแนวทางการพัฒนาก้าวต่อไปของตลาดประชารัฐเพื่อก้าวสู่ตลาดสะอาด ปลอดภัย และส่งเสริมช่องทางการตลาดให้แก่ผู้ประกอบการ
รองปลัดกระทรวงมหาดไทย กล่าวว่า นายฉัตรชัย พรหมเลิศ ปลัดกระทรวงมหาดไทย ได้ลงนามหนังสือสั่งการไปยังผู้ว่าราชการจังหวัด ทุกจังหวัด เดินหน้าขับเคลื่อนแนวทางปฏิบัติในการดําเนินโครงการตลาดประชารัฐเพิ่มเติม 6 มาตรการ ดังนี้
1. พิจารณาประสานโดยตรงกับบริษัทประชารัฐรักสามัคคีจังหวัดในพื้นที่ เพื่อประสานกับห้างสรรพสินค้าในพื้นที่จัดสรรพื้นที่ให้แก่ผู้ประกอบการที่ยังไม่มีสถานที่ค้าขายได้เพิ่มขึ้น
2. ขับเคลื่อนตลาดประชารัฐตามประเด็นที่กระทรวงสาธารณสุขแจ้งมายังนายแพทย์สาธารณสุขจังหวัด โดยเฉพาะประเด็นมาตรฐานด้านอนามัย สิ่งแวดล้อม และด้านอาหารปลอดภัย โดยให้สํานักงานสาธารณสุขจังหวัด ศูนย์อนามัยในพื้นที และองค์กรปกครองส่วนท้องถิ่นในพื้นที่ บูรณาการการทํางานและสนับสนุนข้อมูลทางวิชาการร่วมกัน
3. ดําเนินการอบรมผู้บริหารจัดการตลาดประชารัฐ (CMO) อย่างต่อเนื่อง เพื่อพัฒนาศักยภาพผู้ประกอบการให้สามารถค้าขายได้อย่างยั่งยืน โดยพิจารณาขอความร่วมมือจากสถาบันการศึกษาในพื้นที่ กําหนดเนื้อหาหลักสูตรให้ครอบคลุมกลุ่มเป้าหมายทุกกลุ่มตามแนวทางที่กรมส่งเสริมการปกครองท้องถิ่นกําหนด
4. ให้นําแนวคิดการพัฒนาสิ่งอํานวยความสะดวกในแหล่งท่องเที่ยวชุมชนหรือหมู่บ้านท่องเที่ยว (OTOP tourism Village) ของกรมการท่องเที่ยว มาปรับใช้กับการส่งเสริมตลาดประชารัฐเพื่อการท่องเที่ยว
5. มอบหมายให้วัฒนธรรมจังหวัดเตรียมการรองรับการพัฒนาตลาดประชารัฐวัฒนธรรม ถนนสายวัฒนธรรม ตามประกาศของกรมส่งเสริมวัฒนธรรม รวม 63 แห่ง ในปีงบประมาณ 2561 ซึ่งสามารถจัดสรรพื้นที่ให้แก่ผู้ประกอบการที่ยังไม่มีพื้นที่ค้าขายได้เพิ่มขึ้น
6. แจ้ง CMO ของแต่ละตลาดดําเนินการประเมินมาตรฐานตลาดประชารัฐ เพื่อเป็นการประเมินตนเอง (Self Assessment) ตามมาตรฐาน และรายงานผลการประเมินผ่านระบบรายงานผลออนไลน์ เพื่อประมวลผลในภาพรวมของประเทศ และวางแผนการพัฒนาตลาดประชารัฐต่อไป
รองปลัดกระทรวงมหาดไทย กล่าวเพิ่มเติมว่า กระทรวงมหาดไทย จะเร่งดําเนินการทั้ง 6 มาตรการข้างต้น เพื่อเดินหน้าส่งเสริมและพัฒนาตลาดประชารัฐ ทั้งด้านมาตรฐานสถานที่ คุณภาพสินค้า และช่องทางการตลาดให้แก่ผู้ประกอบการ เพื่อให้ตลาดประชารัฐเป็นตลาดสะอาดและปลอดภัย รวมทั้งยกระดับเป็นตลาดส่งเสริมการท่องเที่ยว เพื่อสร้างโอกาส สร้างรายได้ให้แก่ผู้ประกอบการตลาดประชารัฐอย่างยั่งยืน.
ครั้งที่ 44/2561
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 25 เมษายน 2563 [กระทรวงสาธารณสุข]
วันเสาร์ที่ 25 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 25 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 25 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่25 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (24 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 57 ราย กลับบ้านสะสม 2,547 ราย (คิดเป็นร้อยละ 87.62 ของผู้ป่วยทั้งหมด) ยังรักษาในโรงพยาบาล 309 ราย (คิดเป็นร้อยละ 10.63 ของผู้ป่วยทั้งหมด) เสียชีวิตรวม 51 รายผู้ป่วยรายใหม่ 53 ราย ทําให้มีผู้ป่วยสะสม 2,907 ราย
สําหรับผู้ป่วยรายใหม่รายงานวันนี้ 53 ราย (ลําดับที่ 2,855 – 2,907) จําแนกได้ดังนี้
เป็นผู้สัมผัสกับผู้ป่วยที่มีรายงานมาแล้ว3ราย (พบที่จังหวัดภูเก็ต, ชลบุรี, กรุงเทพฯ)
เป็นผู้เดินทางไปสถานที่ชุมนุมชน เช่น ห้างสรรพสินค้า, ตลาดนัดสถานที่ท่องเที่ยว 1 ราย
จากการค้นหาผู้ป่วยเชิงรุกในชุมชน ที่จังหวัดยะลา 7 ราย
ศูนย์กักกันคนเข้าเมือง อําเภอสะเดา จังหวัดสงขลา 42 ราย (พม่า 34 ราย, เวียดนาม 3 ราย, มาเลเซีย 2 ราย, เยเมน 1 ราย, กัมพูชา 1 ราย, อินเดีย 1 ราย)
วันนี้ ไม่มีรายงานผู้ป่วยที่เป็นบุคลากรทางการแพทย์ ต่อเนื่องเป็นวันที่ 7 แล้ว
ได้รับรายงานผู้ป่วยเสียชีวิต 1 ราย เป็นชายไทยอายุ 48 ปี มีประวัติสัมผัสผู้ป่วยจํานวน 4 ราย ทั้งหมดเป็นคนในครอบครัว เข้ารับการรักษาเป็นผู้ป่วยนอกที่โรงพยาบาลราชวิถี ด้วยอาการไข้ ไอ ปวดกล้ามเนื้อปวดศีรษะ ผลภาพถ่ายรังสีทรวงอกปกติ และผลตรวจทางห้องปฏิบัติการไม่พบเชื้อโควิด19 แพทย์จึงอนุญาตให้กลับบ้าน ต่อมาอาการไม่ดีขึ้น จึงมารักษาอีกครั้ง ด้วยอาการไข้สูง ไอ หายใจเหนื่อยมากขึ้น ภาพถ่ายรังสีทรวงอกพบปอดอักเสบ ผลตรวจทางห้องปฏิบัติการพบเชื้อโควิด19 จึงรับรักษาไว้เป็นผู้ป่วยใน ขณะรักษาอาการไม่ดีขึ้นแพทย์ใส่ท่อช่วยหายใจ เสียชีวิต วันที่ 24 เมษายน 2563 (เป็นผู้เสียชีวิตรายที่ 51)
สําหรับสถานการณ์ทั่วโลกข้อมูลตั้งแต่วันที่ 5 มกราคม –25 เมษายน2563 (07.00 น.) พบผู้ป่วย 2,826,847 ราย เสียชีวิต 196,981 ราย ประเทศที่มีผู้ป่วยมาก 3 อันดับแรก คือ สหรัฐอเมริกาพบผู้ป่วย 923,612 ราย เสียชีวิต 52,092 รายสเปนพบผู้ป่วย 219,764 ราย เสียชีวิต 22,524 ราย และอิตาลีพบผู้ป่วย 192,994 ราย เสียชีวิต 25,969 ราย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ร่วมกับ กองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยข้อพิพาทชั้นบังคับคดีในพื้นที่ ๓ จังหวัดชายแดนใต้
วันจันทร์ที่ 3 ธันวาคม 2561
กระทรวงยุติธรรม โดยกรมบังคับคดี ร่วมกับ กองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยข้อพิพาทชั้นบังคับคดีในพื้นที่ ๓ จังหวัดชายแดนใต้
กรมบังคับคดี ร่วมกับ กองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยข้อพิพาทชั้นบังคับคดีในพื้นที่ ๓ จังหวัดชายแดนใต้
นางสาวรื่นวดี สุวรรณมงคล อธิบดีกรมบังคับคดี เปิดเผยว่า กรมบังคับคดีร่วมกับกองทุนเงินให้กู้ยืมเพื่อการศึกษา (กยศ.) จัด “มหกรรมไกล่เกลี่ยข้อพิพาทชั้นบังคับคดีในพื้นที่ ๓ จังหวัดชายแดนใต้” เพื่อเปิดโอกาสให้ลูกหนี้กองทุนเงินให้กู้ยืมเพื่อการศึกษา (กยศ.) ได้เจรจาชําระหนี้ กับ กองทุนเงินให้กู้ยืมเพื่อการศึกษา (กยศ.) ในการหาแนวทางในการชําระหนี้ เพื่อลดการถูกบังคับคดี โดยมีผู้ไกล่เกลี่ยของกรมบังคับคดีเป็นคนกลาง และไม่เสียค่าใช้จ่ายใดๆ ทั้งสิ้น กําหนดจัดมหกรรมไกล่เกลี่ยข้อพิพาทชั้นบังคับคดีในพื้นที่ ๓ จังหวัดชายแดนใต้ ดังนี้
​​๑. สํานักงานบังคับคดีจังหวัดยะลา จัดในวันพฤหัสบดีที่ ๑๓ ธันวาคม ๒๕๖๑ เวลา ๐๘.๓๐ – ๑๖.๓๐ น. ณ หอประชุมเล็ก มหาวิทยาลัยราชภัฏยะลา อําเภอเมือง จังหวัดยะลา ผู้สนใจสามารถติดต่อลงทะเบียนเข้าร่วมการไกล่เกลี่ยข้อพิพาทได้ที่โทรศัพท์หมายเลข ๐๗๓ ๓๖๑ ๒๕๖ หรือโทรสารหมายเลข ๐๗๓ ๓๖๑ ๒๕๗ หรือติดต่อผ่าน e –mail : LEDYala@led.mail.go.th
​๒. สํานักงานบังคับคดีจังหวัดปัตตานี จัดในวันเสาร์ที่ ๑๕ ธันวาคม ๒๕๖๑ เวลา ๐๘.๓๐ - ๑๕.๓๐ น.ณ อาคารคณะวิทยาการสื่อสาร ห้องเรียน B ๑๐๓ ชั้น ๑ มหาวิทยาลัยสงขลานครินทร์ วิทยาเขตปัตตานี อําเภอเมืองปัตตานี จังหวัดปัตตานี ผู้สนใจสามารถติดต่อลงทะเบียนเข้าร่วมการไกล่เกลี่ยข้อพิพาทได้ที่โทรศัพท์หมายเลข ๐๗๓ ๓๓๕ ๑๖๒ ๐๖๓ ๖๐๗ ๕๙๔๔ หรือโทรสารหมายเลข ๐๗๓ ๓๓๕ ๑๖๑ หรือติดต่อผ่าน e –mail : LEDPattani@led.mail.go.th
​​ ๓. สํานักงานบังคับคดีจังหวัดนราธิวาส จัดในวันอังคารที่ ๒๕ ธันวาคม ๒๕๖๑ เวลา ๐๘.๓๐ – ๑๕.๓๐ น. ณ โรงแรมอิมพีเรียล นราธิวาส อําเภอเมือง จังหวัดนราธิวาส ผู้สนใจสามารถติดต่อลงทะเบียนเข้าร่วมการไกล่เกลี่ยข้อพิพาทได้ที่โทรศัพท์หมายเลข ๐๗๓ ๕๓๒ ๗๓๙ – ๔๐ หรือโทรสารหมายเลข ๐๗๓ ๕๓๒ ๗๓๘ หรือติดต่อผ่าน e-mail : LEDNarathiwat@led.mail.go.th
สอบถามรายละเอียดเพิ่มเติมได้ที่ กรมบังคับคดี ๐ ๒๘๘๑ ๔๙๙๙ หรือ สายด่วนกรมบังคับคดี ๑๑๑๑ ต่อ ๗๙ หรือ ศูนย์ไกล่เกลี่ยข้อพิพาท ๐ ๒๘๘๗ ๕๐๗๒หรือ กองทุนเงินให้กู้ยืมเพื่อการศึกษา (กยศ.) ๐๒ ๐๑๖ ๔๘๘๘ ต่อ ๕๕๐ – ๕๘๘
รัฐบาลไทย-ข่าวทำเนียบรัฐบาล-อนุทิน ให้ร้านขายยาแผนปัจจุบันเป็นเครือข่ายบริการ ลดความแออัด เริ่ม 1 ตุลาคมนี้
วันอังคารที่ 27 สิงหาคม 2562
อนุทิน ให้ร้านขายยาแผนปัจจุบันเป็นเครือข่ายบริการ ลดความแออัด เริ่ม 1 ตุลาคมนี้
รองนายกรัฐมนตรีและรัฐมนตรีว่าการกระทรวงสาธารณสุข ให้ร้านขายยาเป็นเครือข่ายบริการจ่ายยาให้ผู้ป่วยใกล้บ้าน ลดการเดินทาง ลดความแออัดโรงพยาบาล ผู้ป่วยได้ยามีคุณภาพมาตรฐาน ปลอดภัย ไม่ต้องรอนาน ได้รับคําแนะนําการใช้ยาอย่างเหมาะสมตามใบสั่งแพทย์โดยเภสัชกร
รองนายกรัฐมนตรีและรัฐมนตรีว่าการกระทรวงสาธารณสุข ให้ร้านขายยาเป็นเครือข่ายบริการจ่ายยาให้ผู้ป่วยใกล้บ้าน ลดการเดินทาง ลดความแออัดโรงพยาบาล ผู้ป่วยได้ยามีคุณภาพมาตรฐาน ปลอดภัย ไม่ต้องรอนาน ได้รับคําแนะนําการใช้ยาอย่างเหมาะสมตามใบสั่งแพทย์โดยเภสัชกร เป็นทางเลือกลดความแออัด 1 ตุลาคม 2562 เริ่มดําเนินการ
วันนี้ (27 สิงหาคม 2562) ที่โรงแรมปริ๊นซ์พาเลซ กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มอบหมายให้นายแพทย์สุขุม กาญจนพิมาย ปลัดกระทรวงสาธารณสุข เป็นประธานในพิธีเปิดการประชุมเชิงปฏิบัติการเรื่อง การลดความแออัดในโรงพยาบาล โดยร้านยาแผนปัจจุบัน (ข.ย.1) ตามนโยบายรัฐมนตรีว่าการกระทรวงสาธารณสุข โดยมีผู้บริหารกระทรวงสาธารณสุข สํานักงานหลักประกันสุขภาพแห่งชาติ สํานักตรวจราชการ ผู้อํานวยการโรงพยาบาล หัวหน้างานเภสัชกรรมโรงพยาบาล/สํานักงานสาธารณสุขจังหวัด โรงพยาบาลในสังกัดสถาบันอุดมศึกษาของรัฐที่เป็นส่วนราชการ ร้านยาแผนปัจจุบัน สภาเภสัชกรรรม สมาคมเภสัชกรรมชุมชน (ประเทศไทย) และคณะเภสัชศาสตร์ ร่วมประชุมกว่า 300 คน
นายแพทย์สุขุมกล่าวว่า รองนายกรัฐมนตรีและรัฐมนตรีว่าการกระทรวงสาธารณสุข ได้มอบนโยบายให้กระทรวงสาธารณสุขลดความแออัดของโรงพยาบาล เพิ่มความสะดวกบริการประชาชน อาทิ การพัฒนาระบบบริการปฐมภูมิ คลินิกหมอครอบครัว เปิดคลินิกเฉพาะทางนอกเวลาราชการ (SMC) อีกแนวทางหนึ่งที่จะช่วยลดความแออัดคือ ให้ผู้ป่วยนําใบสั่งยารับยาที่ร้านยาแผนปัจจุบัน (ข.ย.1) ที่ได้มาตรฐาน GPP ของสํานักงานคณะกรรมการอาหารและยา ในระยะแรกจะดําเนินการพัฒนาระบบบริการภายใต้ระบบหลักประกันสุขภาพแห่งชาติ ให้ร้านขายยาร่วมเป็นเครือข่ายบริการจํานวน 500 แห่งทั่วประเทศ จ่ายยาให้กับผู้ป่วยโดยไม่ต้องรอรับยาที่โรงพยาบาล ช่วยให้ผู้ป่วยใช้เวลาอยู่ที่โรงพยาบาลน้อยลง ลดภาระการเดินทาง และความแออัดของโรงพยาบาล รวมถึงได้รับคําแนะนําการใช้ยาอย่างตามใบสั่งแพทย์โดยเภสัชกร โดยเริ่มในโรงพยาบาลศูนย์/โรงพยาบาลทั่วไปที่มีความพร้อมในเดือนตุลาคม 2562 ช่วงแรกจะเน้นในผู้ป่วย 4 โรค คือ เบาหวาน ความดันโลหิตสูง โรคทางจิตเวช และหอบหืด ซึ่งจะเพิ่มความปลอดภัยในการใช้ยา และลดการครอบครองยาเกินความจําเป็น
สําหรับเงื่อนไขการรับยาต้องเป็นไปตามความสมัครใจของผู้ป่วยที่จะรับยาที่ร้านยาใกล้บ้าน หรือใกล้ที่ทํางาน ซึ่งเป็นร้านยาคุณภาพ/ ร้านยาที่ผ่านมาตรฐาน GPP และมีเภสัชกรปฏิบัติงานตลอดไม่น้อยกว่า 8 ชั่วโมง โดยจะได้รับยาชนิดเดียวกับที่ได้รับจากโรงพยาบาลเดิมที่รับยาอยู่ และผู้ป่วยไม่ต้องเสียค่าบริการใดๆ เพิ่มขึ้น โรงพยาบาลและร้านขายยาที่เป็นเครือข่ายสามารถดําเนินการได้ 3 รูปแบบ คือ โรงพยาบาลจัดยารายบุคคลส่งให้ร้านขายยา โรงพยาบาลจัดสํารองยาไว้ที่ร้านยา หรือร้านยาดําเนินการจัดการด้านยาเอง ซึ่งจะต้องมีการศึกษาร่วมกันต่อไป
“การพัฒนาระบบบริการปฐมภูมิ มีหมอครอบครัวประจําบ้าน การสร้างความรอบรู้ด้านสุขภาพให้ประชาชนเลือกสถานบริการที่เหมาะสมกับลักษณะการเจ็บป่วย รวมทั้งการเชื่อมโยงร้านขายยาใกล้บ้าน จะช่วยเพิ่มความสะดวก เป็นทางเลือกให้กับประชาชนมากขึ้น” นายแพทย์สุขุมกล่าว
**************************************27 สิงหาคม 2562
*********************************
รัฐบาลไทย-ข่าวทำเนียบรัฐบาล-รองปลัดวรวรรณฯ เปิดการสัมมนาการเสริมสร้างองค์ความรู้ความเข้าใจเกี่ยวกับ พ.ร.บ.หลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. 2562
วันอังคารที่ 28 มกราคม 2563
รองปลัดวรวรรณฯ เปิดการสัมมนาการเสริมสร้างองค์ความรู้ความเข้าใจเกี่ยวกับ พ.ร.บ.หลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562
นางวรวรรณ  ชิตอรุณ  รองปลัดกระทรวงอุตสาหกรรม  เป็นประธานเปิดการสัมมนาการเสริมสร้างองค์ความรู้ความเข้าใจเกี่ยวกับพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ณ โรงแรมรอยัล ริเวอร์ กทม.
วันนี้ (28 มกราคม 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการสัมมนาการเสริมสร้างองค์ความรู้ความเข้าใจเกี่ยวกับพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 โดยมี ผู้บริหารและเจ้าหน้าที่ของกระทรวงอุตสาหกรรมเข้าร่วม ณ โรงแรมรอยัล ริเวอร์ กทม.
รัฐบาลไทย-ข่าวทำเนียบรัฐบาล-นายกรัฐมนตรีระบุกรณีนักการเมืองออกมาสนับสนุนพรรคพลังประชารัฐ เป็นเรื่องของการเมือง
วันอังคารที่ 19 มิถุนายน 2561
นายกรัฐมนตรีระบุกรณีนักการเมืองออกมาสนับสนุนพรรคพลังประชารัฐ เป็นเรื่องของการเมือง
นายกรัฐมนตรีระบุกรณีนักการเมืองออกมาสนับสนุนพรรคพลังประชารัฐ เป็นเรื่องของการเมือง
วันนี้ (19 มิถุนายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีนักการเมืองออกมาสนับสนุนเข้าร่วมพรรคพลังประชารัฐว่า เป็นเรื่องของพรรคการเมืองต่อพรรคการเมือง ซึ่งหลายพรรคการเมืองมีความเคลื่อนไหวทางการเมืองในหลาย ๆ ด้าน โดยส่วนตัวยังไม่มีส่วนเกี่ยวข้องกับเรื่องดังกล่าว
----------------------------------------
รัฐบาลไทย-ข่าวทำเนียบรัฐบาล-ผู้ช่วย รมว.กระทรวงดิจิทัลฯ เป็นประธานงานแถลงข่าวโครงการ “SMART CITY D - BOOST CAMP, (EEC FORUM)”
วันพฤหัสบดีที่ 14 มิถุนายน 2561
ผู้ช่วย รมว.กระทรวงดิจิทัลฯ เป็นประธานงานแถลงข่าวโครงการ “SMART CITY D - BOOST CAMP, (EEC FORUM)”
ผู้ช่วย รมว.กระทรวงดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม เป็นประธานงานแถลงข่าวเปิดตัวโครงการ “SMART CITY D - BOOST CAMP, (EEC FORUM)” โดยสํานักงานส่งเสริมเศรษฐกิจดิจิทัล (depa) หน่วยงานในสังกัดกระทรวงดิจิทัลฯ ร่วมกับ สมาพันธ์เอสเอ็มอีไทย และบริษัท ดูเรียน คอร์ปปอเรชัน จํากัด (DURIAN) จัดขึ้น เพื่อสร้างแรงบันดาลใจในการพัฒนาแนวคิดธุรกิจด้านดิจิทัลใหม่ๆ ที่เป็นประโยชน์ต่อส่วนรวม ผลักดันศักยภาพของสตาร์ทอัพไทยในการริเริ่มสร้างสรรค์นวัตกรรมและบริการด้านดิจิทัล ตลอดจนแผนธุรกิจที่สามารถขับเคลื่อนให้เกิดการพัฒนาเมืองอัจฉริยะอย่างเป็นรูปธรรม โดยเปิดโอกาสให้นิสิต นักศึกษา ผู้ประกอบการทั้งเอสเอ็มอีและสตาร์ทอัพ หรือประชาชนทั่วไปที่สนใจด้านเมืองอัจฉริยะ ได้มีโอกาสเข้าร่วมโครงการ รับการอบรม และลงมือปฏิบัติจริง รวมทั้งได้รับความรู้ประสบการณ์จากผู้เชี่ยวชาญเฉพาะด้านอย่างใกล้ชิด สําหรับการพัฒนาพื้นที่ระเบียงเขตเศรษฐกิจภาคตะวันออก (EEC) เป็นแผนยุทธศาสตร์หลักภายใต้นโยบาย “ไทยแลนด์ 4.0” ด้วยการพัฒนาเชิงพื้นที่ที่ต่อยอดความสําเร็จ ซึ่งจะเป็นการยกระดับอุตสาหกรรมของประเทศ เพิ่มความสามารถในการแข่งขัน และทําให้เศรษฐกิจของไทยเติบโตได้ในระยะยาวและยั่งยืน ส่วนการพัฒนาเมืองอัจฉริยะ (Smart City) ในพื้นที่ดังกล่าว เป็นหนึ่งในโครงการสําคัญที่รัฐบาลให้การสนับสนุน ผ่านกลไกและมาตรการด้านต่างๆ ของ depa เพื่อสร้างธุรกิจใหม่ด้านดิจิทัลที่สามารถตอบโจทย์การพัฒนาเมืองอัจฉริยะและเล็งเห็นถึงความสําคัญของประโยชน์ที่จะเกิดขึ้นในภาพรวมเพื่อยกระดับคุณภาพชีวิตให้กับประชาชน เมื่อวันที่ 14 มิถุนายน 2561 ณ อาคารเคเอ็กซ์ มหาวิทยาลัยเทคโนโลยีพระจอมเกล้าธนบุรี ถนนประชาอุทิศ เขตทุ่งครุ กรุงเทพฯ
***********************
รัฐบาลไทย-ข่าวทำเนียบรัฐบาล-ธ.ก.ส. จับมือ สถาบันการแพทย์ฉุกเฉินแห่งชาติ หนุนจัดทำบัตร Smart Card สพฉ. [กระทรวงการคลัง]
วันพุธที่ 29 เมษายน 2563
ธ.ก.ส. จับมือ สถาบันการแพทย์ฉุกเฉินแห่งชาติ หนุนจัดทําบัตร Smart Card สพฉ. [กระทรวงการคลัง]
ธ.ก.ส. จับมือ สถาบันการแพทย์ฉุกเฉินแห่งชาติ หนุนจัดทําบัตร Smart Card สพฉ.
ธ.ก.ส. ร่วมกับสถาบันการแพทย์ฉุกเฉินแห่งชาติ จัดทํา “บัตร Smart Card สพฉ.” ซึ่งเป็นทั้งบัตรประจําตัว สพฉ. บัตร ATM และบัตรเดบิตในใบเดียว จํานวน 100,000 ใบ ให้กับผู้ปฏิบัติการ สพฉ. เพื่ออํานวยความสะดวกในการจ่ายเงินอุดหนุนรวมทั้งสวัสดิการต่าง ๆ พร้อมมอบประกันภัยการติดเชื้อไวรัส COVID-19 วงเงินคุ้มครอง 100,000 บาท
วันนี้ (29 เมษายน 2563) ณ ห้องประชุม 602 ชั้น 6 อาคารเฉลิมพระเกียรติพระบาทสมเด็จ พระเจ้าอยู่หัว 84 พรรษา สถาบันการแพทย์ฉุกเฉินแห่งชาติ จังหวัดนนทบุรี นายแพทย์ พงศ์ธร เกียรติดํารงวงศ์ ผู้ทรงคุณวุฒิด้านมาตรฐานและคุณภาพ สถาบันการแพทย์ฉุกเฉินแห่งชาติ (สพฉ.) และนางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เข้าร่วมพิธีลงนามบันทึกข้อตกลงความร่วมมือ “โครงการจัดทําบัตร Smart Card สถาบันการแพทย์ฉุกเฉินแห่งชาติ” ระหว่าง ธ.ก.ส. กับ สพฉ. เพื่อจัดทําบัตร Smart Card สพฉ. ที่สามารถใช้แทนบัตรประจําตัวผู้ปฏิบัติการ ทั้งการจ่ายเงินสวัสดิการ การเป็นบัตรถอนเงินสด ผ่าน ATM และใช้ชําระค่าบริการตามร้านค้าที่รองรับ บัตร Debit Prompt Card ให้กับผู้ปฏิบัติการของสถาบันการแพทย์ฉุกเฉินแห่งชาติ
นางณิชา อวยพรรุ่งรัตน์ ผู้ช่วยผู้จัดการ ธ.ก.ส. กล่าวว่า การจัดทําบัตร Smart Card สพฉ. ในครั้งนี้ เป็นอีกหนึ่งบริการทางการเงินผ่านบัตรอิเล็กทรอนิกส์ของ ธ.ก.ส. ที่ช่วยให้สามารถจ่ายเงินอุดหนุนหรือเงินชดเชยรวมทั้งสวัสดิการต่าง ๆ ไปยังผู้ปฏิบัติการของ สพฉ. ได้โดยตรง จํานวนกว่า 100,000 ใบ ขณะเดียวกันยังเป็นการอํานวยความสะดวกและลดการซ้ําซ้อนในการใช้บัตร เนื่องจากบัตร Smart Card สพฉ. จะเป็นทั้งบัตรประจําตัว บัตร ATM และเป็นบัตรที่สามารถใช้ชําระค่าบริการในร้านที่รองรับบัตร Debit Prompt Card ทั้งนี้ ธ.ก.ส. จะอํานวยความสะดวกในการจัดทําบัตร การเปิดบัญชีเงินฝาก การแนะนําการใช้งานบัตร พร้อมมอบสิทธิประโยชน์ให้ผู้ถือบัตร อาทิ การกดถอนเงินสดผ่าน ATM ทุกธนาคาร โดยยกเว้นค่าธรรมเนียมการถอนเงินข้ามเขตทุกธนาคารจํานวน 4 ครั้งต่อเดือน และการมอบประกันภัยการติดเชื้อไวรัส COVID-19 วงเงินคุ้มครองการเจ็บป่วยระยะสุดท้าย 100,000 บาท ระยะเวลา 1 ปี สําหรับผู้จัดทําบัตรฯ ในครั้งแรก
นายแพทย์ พงศ์ธร เกียรติดํารงวงศ์ ผู้ทรงคุณวุฒิด้านมาตรฐานและคุณภาพ สพฉ. กล่าวว่า ความร่วมมือในครั้งนี้จะช่วยอํานวยความสะดวกในการจัดทําบัตรประจําตัวแก่ผู้ปฏิบัติการฉุกเฉินที่ขึ้นทะเบียนกับ สพฉ. ซึ่งที่ผ่านมาอาจเกิดความล่าช้าในการจัดพิมพ์และส่งบัตรประจําตัวจากส่วนกลางไปยัง ผู้ปฏิบัติการ สพฉ. แต่หลังจากนี้ สพฉ. จะมอบให้ ธ.ก.ส. ซึ่งเป็นธนาคารของรัฐที่กํากับโดยกระทรวงการคลัง เป็นผู้จัดพิมพ์บัตรประจําตัวผู้ปฏิบัติการ สพฉ. โดยใช้ฐานข้อมูลจาก สพฉ. โดยผู้ปฏิบัติการ สพฉ. สามารถไปดําเนินการเพื่อเปิดบัญชีกับ ธ.ก.ส. หรือหากมีบัญชีอยู่แล้วก็สามารถขอทําบัตรได้ที่ ธ.ก.ส. ทุกสาขา ซึ่งบัตรแบบใหม่นี้จะเป็นแบบ SMART CARD หน้าบัตรจะแสดงรูปภาพ ชื่อ นามสกุล ระดับของผู้ปฏิบัติการ สพฉ. วันหมดอายุการรับรอง โดยหลังจากนี้ การจ่ายเงินอุดหนุนหรือเงินชดเชยรวมทั้งสวัสดิการต่าง ๆ ไปยัง ผู้ปฏิบัติการ สพฉ. จะสามารถทําได้โดยตรง มีความสะดวก ถูกต้องและรวดเร็วมากยิ่งขึ้น โดยจะเริ่มดําเนินการได้ตั้งแต่วันที่ 1 พฤษภาคม 2563 เป็นต้นไป
รัฐบาลไทย-ข่าวทำเนียบรัฐบาล-สธ.ห่วงใยผู้สูงอายุ เด็กเล็กป่วย ช่วงอากาศเปลี่ยน เป็นเหตุให้ผู้ป่วยล้นเตียง ที่ รพ.คำชะอี
วันอังคารที่ 8 ตุลาคม 2562
สธ.ห่วงใยผู้สูงอายุ เด็กเล็กป่วย ช่วงอากาศเปลี่ยน เป็นเหตุให้ผู้ป่วยล้นเตียง ที่ รพ.คําชะอี
กระทรวงสาธารณสุข  เผยสาเหตุที่โรงพยาบาลคําชะอี ผู้ป่วยล้นเตียง เป็นความห่วงใยของแพทย์ต่อผู้สูงอายุ เด็กเล็ก ผู้ป่วยเรื้อรัง ที่ป่วยช่วงอากาศเปลี่ยน พร้อมเตรียมขยายเป็นรพ.ขนาด 60 เตียง ภายในปี 65 รองรับการขยายตัวประชากร
กระทรวงสาธารณสุข เผยสาเหตุที่โรงพยาบาลคําชะอี ผู้ป่วยล้นเตียง เป็นความห่วงใยของแพทย์ต่อผู้สูงอายุ เด็กเล็ก ผู้ป่วยเรื้อรัง ที่ป่วยช่วงอากาศเปลี่ยน พร้อมเตรียมขยายเป็นรพ.ขนาด 60 เตียง ภายในปี 65 รองรับการขยายตัวประชากร
วันนี้ (8 ตุลาคม 2562) นายแพทย์ธงชัย กีรติหัตถยากร ผู้ตรวจราชการกระทรวงสาธารณสุข เขตสุขภาพที่ 10 ให้สัมภาษณ์กรณีข่าวโรงพยาบาลคําชะอี จังหวัดมุกดาหาร ว่า โรงพยาบาลคําชะอี เป็นโรงพยาบาลชุมชนขนาด 30 เตียง ดูแลประชาชนประมาณ 43,000 กว่าคน ซึ่งโรงพยาบาลมีศักยภาพและจํานวนเตียงเพียงพอต่อการดูแลประชาชน ปกติจะมีผู้ป่วยนอนรักษาในโรงพยาบาลประมาณ 70-97% ของเตียงที่มีอยู่ แต่ในช่วงเดือนตุลาคมปีนี้ สภาพอากาศเปลี่ยนแปลงมีฝนตกประปราย และเข้าสู่ฤดูหนาว อากาศเริ่มเย็นลงทําให้ประชาชนเจ็บป่วยง่ายขึ้น โดยเฉพาะผู้สูงอายุ เด็กเล็ก ผู้ป่วยโรคเรื้อรัง โดยส่วนใหญ่ป่วยเป็นโรคติดเชื้อระบบทางเดินหายใจ และโรคระบบทางเดินอาหาร เช่น ไข้หวัด ท้องเสีย ดังนั้นเพื่อความปลอดภัยของผู้ป่วย ลดความเสี่ยงอาการรุนแรง จึงได้ปรับระบบการรับผู้ป่วย โดยผู้ป่วยที่เป็นกลุ่มเสี่ยงมีอาการรุนแรง ทั้งผู้สูงอายุ เด็กเล็ก ผู้ป่วยโรคเรื้อรัง จะรับตัวไว้รักษาในโรงพยาบาลทุกราย ทําให้จํานวนผู้ป่วยนอนโรงพยาบาลในช่วงนี้มากเกินเตียงที่มีอยู่ ดังปรากฏในข่าวทางสื่อมวลชน ในส่วนผู้ป่วยที่อาการไม่รุนแรง แพทย์จะรักษาให้ยากลับไปพักผ่อนที่บ้านได้ โดยมีทีมหมอครอบครัว อาสาสมัครสาธารณสุขประจําหมู่บ้าน (อสม.) และเจ้าหน้าที่โรงพยาบาลส่งเสริมสุขภาพตําบลที่มี 14 แห่ง ออกเยี่ยมบ้านติดตามอาการจนกว่าจะหายป่วย
อย่างไรก็ตาม แนะนําประชาชนในการดูแลสุขภาพตนเองให้แข็งแรงช่วงอากาศเปลี่ยนแปลง รับประทานอาหารครบ 5หมู่ กินร้อน ใช้ช้อนกลาง หมั่นล้างมือ พักผ่อนให้เพียงพอ รักษาความอบอุ่นของร่างกาย ทั้งนี้ กระทรวงสาธารณสุขได้เตรียมขยายโรงพยาบาลคําชะอีเป็นขนาด 60 เตียง ภายในปี 2565 นี้ เพื่อรองรับการขยายตัวประชากรในพื้นที่ต่อไป
************************************* 8 ตุลาคม 2562
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 28 กรกฎาคม 2563
วันอังคารที่ 28 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 28 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นคนไทยที่เดินทางกลับจากประเทศสหรัฐอเมริกา  และเข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,111 ราย
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่28 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นคนไทยที่เดินทางกลับจากประเทศสหรัฐอเมริกา และเข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,111 ราย หรือคิดเป็นร้อยละ 94.36 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 128 ราย หรือร้อยละ 3.88 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,297 ราย
สําหรับผู้ติดเชื้อรายใหม่ 2 รายวันนี้ เป็นเพศชาย อายุ 22 ปี และ 25 ปี รับราชการทหาร เดินทางถึงประเทศไทยวันที่ 22 กรกฎาคม 2563 เข้าพักที่ State Quarantine ใน จ.ชลบุรี ทั้ง 2 ราย เก็บตัวอย่างส่งตรวจหาเชื้อก่อโรคโควิด 19 เมื่อวันที่ 26 กรกฎาคม 2563 (วันที่ 4 ของการกักตัว) ผลพบเชื้อ ซึ่งผู้ป่วยรายแรกมีอาการไข้ ไอ เจ็บคอ เสมหะ น้ํามูก ส่วนรายที่สอง มีเพียงอาการไอ
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า อย่างไรก็ตาม ขณะนี้ผู้ติดเชื้อที่พบยังคงเป็นคนไทยที่เดินทางกลับจากต่างประเทศ ซึ่งไทยยังคงเข้มข้นการเฝ้าระวังป้องกันควบคุมโรค และพร้อมนําเข้าสู่ระบบการกักตัว 14 วัน เพื่อเฝ้าระวังสังเกตอาการในสถานที่ควบคุมป้องกันโรคที่รัฐบาลจัดให้ และทําการตรวจหาเชื้อ ทําให้สามารถนําผู้ที่ติดเชื้อเข้าสูระบบการรักษาได้อย่างรวดเร็ว และสร้างความมั่นใจให้คนในประเทศได้ว่าจะไม่มีการแพร่ระบาดของเชื้อ
สําหรับประชาชนที่กําลังทยอยเดินทางกลับมาทํางานหลังจากวันหยุดยาว ขอให้เดินทางปฏิบัติตามกฎจราจร ขับขี่ด้วยความระมัดระวัง เตรียมร่างกายให้พร้อมก่อนออกเดินทาง ผู้ที่เดินทางด้วยขนส่งสาธารณะ ขอให้เข้มมาตรการป้องกันตนเอง สวมหน้ากากอนามัย/หน้ากากผ้าตลอดการเดินทาง ล้างมือด้วยเจลแอลกอฮอล์บ่อยๆ ไม่นํามือมาสัมผัสใบหน้า ตา จมูก ปาก เมื่อแวะพักในจุดพักรถ สวมหน้ากากตลอดเวลา เว้นระยะห่าง หลีกเลี่ยงจุดที่มีคนอยู่รวมกันหนาแน่น ล้างมือบ่อยๆ และลงทะเบียน เข้า-ออก พร้อมประเมินกิจการ/สถานที่ ในแพลตฟอร์ม และแอปพลิเคชัน “ไทยชนะ” ทุกครั้ง ที่เข้าไปใช้บริการในร้านค้า ร้านอาหาร สถานที่ต่างๆ เพื่อความปลอดภัย ไม่ประมาท “การ์ดอย่าตก”
************************** 28 กรกฎาคม 2563
รัฐบาลไทย-ข่าวทำเนียบรัฐบาล-เปลี่ยนแปลงวันออกรางวัลของสลากงวดวันที่ 1 เมษายน 2563 สนองต่อนโยบายของรัฐบาล ในการควบคุมการแพร่ระบาดของไวรัสโควิด19 [กระทรวงการคลัง]
วันพุธที่ 25 มีนาคม 2563
เปลี่ยนแปลงวันออกรางวัลของสลากงวดวันที่ 1 เมษายน 2563 สนองต่อนโยบายของรัฐบาล ในการควบคุมการแพร่ระบาดของไวรัสโควิด19 [กระทรวงการคลัง]
วันที่ 25 มีนาคม 2563 ที่ห้องประชุมอเนกประสงค์ ชั้น 3 สํานักงานสลากกินแบ่งรัฐบาล จ.นนทบุรี นายพชร อนันตศิลป์ ประธานกรรมการสลากกินแบ่งรัฐบาล แจ้งผลการประชุมคณะกรรมการสลากกินแบ่งรัฐบาล เรื่องการออกรางวัล ของสลากงวดวันที่ 1 เมษายน 2563
วันนี้ (25 มีนาคม 2563) เวลาประมาณ 12.00 น. ที่ห้องประชุมอเนกประสงค์ ชั้น 3 สํานักงานสลากกินแบ่งรัฐบาล จ.นนทบุรี นายพชร อนันตศิลป์ ประธานกรรมการสลากกินแบ่งรัฐบาล แจ้งผลการประชุมคณะกรรมการสลากกินแบ่งรัฐบาล เรื่องการออกรางวัล ของสลากงวดวันที่ 1 เมษายน 2563 โดยมีรายละเอียดดังนี้
เพื่อความปลอดภัยในชีวิตของประชาชน และเป็นการสนองต่อนโยบายของรัฐบาล ในการควบคุมการแพร่ระบาดของไวรัสโควิด19 คณะกรรมการสลากกินแบ่งรัฐบาล จึงมีมติให้เปลี่ยนแปลงการออกรางวัลของสลากงวดวันที่ 1 เมษายน 2563 จากวันที่ 1 เมษายน 2563 เป็นวันที่ 2 พฤษภาคม 2563 ตั้งแต่เวลา 14.30 - 16.00 น. ณ ห้องออกรางวัลสลาก สํานักงานสลากกินแบ่งรัฐบาล และจะไม่มีการจําหน่ายสลากงวดวันที่ 16 เมษายน 2563 และงวดวันที่ 2 พฤษภาคม 2563 ทั้งนี้ วันออกรางวัลที่เลื่อนไปเป็น 2 พฤษภาคม ก็ต้องขึ้นอยู่กับสถานการณ์ในห้วงเวลา ณ ขณะนั้นด้วย หากสถานการณ์เปลี่ยนแปลงไป จะมีกรพิจารณาและแจ้งให้ทราบต่อไป
ในส่วนของผู้ที่ทํารายการจองสลาก งวดวันที่ 16 เมษายน 2563 ที่ได้มีการจองสลากในระบบจองล่วงหน้าเมื่อวันที่ 20-21 มีนาคม 2563 สํานักงานฯ จะโอนเงินคืนเงินให้กับผู้ที่ทํารายการแล้วทั้งหมด โดยจะทําการโอนคืนโดยเร็วที่สุด
อย่างใดก็ตามเพื่อความต่อเนื่องของการออกสลาก ซึ่งเป็นการสร้างความหวังและโอกาสของประชาชนไม่ให้หยุดลง ด้วยข้อจํากัดของสลากใบที่เราทําธุรกิจนี้มายาวนานอาจจําเป็นต้องมีการทบทวนให้มีรูปแบบที่เป็นการลดความเสี่ยง โดยใช้บริบทเดิมทั้งหมด เพียงแต่เปลี่ยนจากใบมาเป็นจําหน่ายด้วยเครื่องเพื่อลดการติดต่อเปลี่ยนมือระหว่างผู้ซื้อผู้ขายและบุคลากรของสํานักงานสลากเองด้วย คณะกรรมการจึงได้มอบให้สํานักงานฯ ไปดูว่า เพื่อให้กิจการของสํานักงานฯ สามารถดําเนินการต่อไปได้อย่างต่อเนื่อง ควรเปลี่ยนมาจําหน่ายด้วยช่องแบบออนไลน์ ทั้งนี้ ต้องไม่กระทบผู้ขายทั้งหมด โดยให้สํานักงาน ฯ ไปศึกษา เพราะหากไวรัสนี้ยาวนานเกินกว่าเดือนสองเดือนอย่างที่เราคาดการณ์ ก็อาจจะทําให้สํานักงานสลากฯ ไม่สามารถดําเนินงานตามวัตถุประสงค์ได้